Noul Tratat START va fi prelungit. Putin și Biden au ajuns la un consens.
Rusia şi SUA au iniţiat procedurile de prelungire a Noului Tratat START. Cele două camere ale Parlamentului Rusiei au aprobat în unanimitate prelungirea cu cinci ani. Tratatul semnat în anul 2010, limitează numărul ogivelor nucleare în Rusia şi SUA.
Rusia şi Statele Unite au iniţiat, miercuri, procedurile de prelungire a Noului Tratat pentru Reducerea Armamentului Strategic (Noul START), decizia fiind aprobată rapid de Parlamentul de la Moscova, informează agenţia Associated Press.Cele două camere ale Parlamentului Rusiei au aprobat în unanimitate prelungirea cu cinci ani a Noului Tratat pentru Reducerea Armamentului Strategic (Noul START). Kremlinul a comunicat că procedura de prelungire a Tratatului va dura câteva zile. În Statele Unite, nu este necesară aprobarea Congresului pentru prelungirea acordului.Noul Tratat pentru Reducerea Armamentului Strategic (Noul START) ar fi expirat pe 5 februarie dacă nu ar fi prelungit. Preşedinţii din SUA şi Rusia, Joseph Biden şi Vladimir Putin, au convenit marţi, într-o conversaţie telefonică, prelungirea Tratatului."S-a decis prelungirea cu cinci ani fără precondiţii, fără elemente suplimentare, fără anexe", a declarat Serghei Riabkov, adjunct al ministrului rus de Externe, citat de agenţia Tass.Noul Tratat pentru Reducerea Armamentului Strategic (Noul START), semnat în anul 2010, limitează numărul ogivelor nucleare în Rusia şi SUA.